|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

 ***prijedlog***

Na temelju članka 34. i 97 Statuta Grada Karlovca – Potpuni tekst (Glasnik Grada Karlovca br. 9/2021) Gradsko vijeće Grada Karlovca je na \_\_\_\_\_ sjednici održanoj dana \_\_\_\_\_\_\_\_ 2022. godine donijelo sljedeći

**ZAKLJUČAK**

**I.**

Prihvaća se Izvješće o radu Karlovačke športske zajednice za 2021. godinu koje je sastavni dio ovog Zaključka.

**II.**

Ovaj Zaključak objavit će se u Glasniku Grada Karlovca, a izvornik teksta Izvješća neće se objaviti, nego će se pohraniti uz izvornik ovog Zaključka.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva

**Obrazloženje**

Karlovačka športska zajednica (u nastavku KŠZ) dužna je temeljem Zakona o sportu, članak 76. dostaviti Izvješće o izvršenju programa javnih potreba kao i o utrošku sredstava za proteklu godinu.

U 2021. godini KŠZ je provodila Program javnih potreba u sportu grada Karlovca za 2021. godinu. Ciljevi programa su učiniti sport jednako dostupnim svima bez obzira na dob, rasu, spol, vjeru, nacionalnost, društveni položaj, političko ili drugo uvjerenje, poticati i promicati sport, provoditi sportske aktivnosti djece, mladeži i studenata te podržati djelovanje sportskih udruga i Karlovačke športske zajednice.

KŠZ najvećim se dijelom financira iz sredstava Proračuna Grada Karlovca, a manjim dijelom iz Zajednice športova Karlovačke županije. Ukupna prihodovna strana za 2021. godinu iznosila je 8.843.147,78 kn, od čega su prihodi Grada Karlovca 8.734.147,78 kn.

U 2021. godini KŠZ broji 4 zaposlene djelatnice u stručnoj službi i 13 profesionalnih trenera, a tijekom godine osigurala su se i sredstva za zapošljavanje 14 dodatnih trenera po pojedinim sportovima.

Kroz program stipendiranja vrhunskih i perspektivnih sportaša u 2021. godini bilo je uključeno 20 sportaša i sportašica, a posebna pomoć klubovima ostvarena je kroz stavku zdravstvene skrbi za sportaše u kojoj su bila osigurana sredstva za sve natjecatelje klubova članica KŠZ i ukupno je obavljeno oko 1200 pregleda sportaša. Osim navedenig pomoć klubovima ostvarena je i sufinanciranjem troškova prijevoza, kupnjom nove i obnovom dotrajale opreme te podmirenjem dijela režijskih troškova prostora Grada Karlovca koje koriste sportski klubovi članice KŠZ

Grad Karlovac u suradnji s tvrtkom Fortis Labor d.o.o omogućio je članicama KŠZ-a uvođenje SOM SPORT aplikacije za upravljanje poslovanjem kao i pravdanje sredstava odobrenih iz javnih izvora putem Javnog poziva za 2021. godinu. U tu svrhu organizirane su radionice za sve članice KŠZ. Do kraja 2021. godine klubovi koji su dobili sredstva putem Javnog poziva za 2021. godinu opravdali su ista putem aplikacije.

Krajem 2021. godine, u suradnji s tvrtkom Fortis Labor d.o.o, uvedena je SOM NATJEČAJ aplikacija putem koje su se sportske udruge prijavljivale na Javni poziv za podnošenje pisanih programa za izradu i realizaciju Plana sredstava za sufinanciranje programa javnih potreba u sportu Grada Karlovca za 2022. godinu, odnosno kroz navedenu aplikaciju utvrđen je Program javnih potreba u sportu Grada Karlovca za 2022. godinu

Zajednica je također, uspješno organizirala i sudjelovala u organizaciji važnih sportskih manifestacija u gradu čime je poticala razvoj sporta, ali i promovirala zdrave stilove života. Iako je 2021. godina bila razmjerno povoljnija u odnosu na 2020. godinu u smislu epidemioloških mjera i održavanja treninga i natjecanja, još uvijek se dio sportskih ciklusa nije održao te se i to odrazilo na određene sportove i rezultate sportskih udruga Grada Karlovca.

KŠZ je i u 2021.godini nastavila održavati financijsku i organizacijsku stabilnost svojih članica i to prvenstveno u dijelu pada prihoda od članarine te održavanje hladnog pogona klubova.

Predlaže se Gradskom vijeću usvajanje navedenog Izvješća o radu za 2021. godinu kako stoji u prijedlogu ovog Zaključka.

Sastavila: PROČELNICA

Voditeljica Odsjeka za odgoj i obrazovanje Upravnog odjela za

udruge, sport i socijalnu skrb društvene djelatnosti

Renata Kučan, dipl. uč. Draženka Sila-Ljubenko, prof.